Wandel met Waardigheid - AfriForum
◀ Afrikaans Vriendelik
Genoeg is genoeg! Jou belastinggeld word vermors ▶
Wandel met Waardigheid
Januarie 26, 2016 deur Admin
AfriForum nooi JOU skool uit om deel te neem aan ons veldtog vir die bevordering van goeie dissipline in skole: WANDEL MET WAARDIGHEID.
Ons doel is om leerlinge te oortuig dat goeie dissipline van toepassing moet wees op ŉ waardegedrewe lewe en dat ŉ waardegedrewe lewe baie vir jou as jongmens gaan beteken later in jou lewe.
Goeie dissipline is sinoniem met effektiewe onderrig en leer!
Ten spyte van die implementering van gedragskodes in skole, is dissiplinêre probleme steeds aan die toeneem. Volgens die geesteswetenskaplike tydskrif, SciElo Suid-Afrika, is huishoudelike omstandighede en ontoereikende waardes en norme ŉ groot bydraende faktor tot die agteruitgang van dissipline in skole.
AfriForum poog met hierdie veldtog om jou skool positief aan te moedig en aan julle ŉ geleentheid te bied om aan ander skole te wys wat julle doen om te verseker dat JULLE skool oor die beste gedragskode/dissiplinêre beleid beskik en dat julle werklikwaar ŉ waardegedrewe skool is!
HOE OM TE WERK TE GAAN:
Skryf jou skool se gedragskode/dissiplinêre beleid in, vergesel van ŉ motiveringsbrief en kort video wat verduidelik hoe die beleid op die skoolterrein en in die klaskamer toegepas word.
Maak gebruik van leerlinge in die skool om die video te vervaardig.
Skryf een of meer onderwyser in jou skool in wat uitsonderlike dissipline in sy/haar klas handhaaf. Sy/haar inskrywing moet vergesel wees van ŉ motiveringsbrief van die skoolhoof asook ŉ foto van die onderwyser.
Jy as leerling word die geleentheid gebied om jou eie dissiplinêre beleid saam te stel volgens wat JY dink waaroor leerlinge aangespreek behoort te word en waarvoor hulle beloon moet word.
Jou beleid moet ŉ motiveringsbrief sowel as ŉ foto van jouself bevat. Jy kan individueel inskryf of as ŉ groep van nie meer as vier lede nie.
Die volgende inligting moet jou skool se inskrywing vergesel:
Kies Kategorie*Kategorie AKategorie BKategorie C
KATEGORIE ANaam Van Skool*Kontakpersoon*(Hoof/Dissiplinehoof/Skakelbeampte)Telefoonnommer*E-Posadres*
Naam Van Beleid(Indien Van Toepassing)
KATEGORIE BNaam Van Skool*Naam Van Onderwyser*Kontakpersoon*(Hoof/Dissiplinehoof/Skakelbeampte)Telefoonnommer*E-Posadres*
Meer as een onderwyser kan deur die skool ingeskryf word.
KATEGORIE CNaam Van Skool*Naam Van Leerling/Groep*Kontakpersoon*(Hoof/Dissiplinehoof/Skakelbeampte)Telefoonnommer*E-Posadres*
Meer as een leerling/groep per skool kan inskryf vir die “beleid skryf”-kompetisie.
Bepalings en voorwaardes geld.PhoneThis field is for validation purposes and should be left unchanged.
Die skool wat aangewys word as die skool met die beste dissiplinêre beleid, lugtyd op Pretoria FM se skoleprogram ontvang, asook ŉ gratis optrede vir die skool deur ‘n bekende kunstenaar!
Die onderwyser wat aangewys word as onderwyser wat die beste dissipline in sy/haar klaskamer handhaaf, wen ŉ gratis naweek vir vier persone by die gewilde Kokoriba Wildreservaat buitekant Brits.
Die leerling(e) wie se dissiplinêre beleid gekies word as die uitvoerbaarste dissiplinêre beleid vir ŉ skoolomgewing wen ŉ onderhoud op Pretoria FM en Takealot geskenkbewyse, ter waarde van R 800 elk.
Inskrywings kan per e-pos gestuur word aan Carien Bloem, hoof van AfriForum se onderwysveldtogte, by carien@afriforum.co.za, óf per hand afgelewer word by AfriForum se hoofkantoor op die hoek van DF Malanrylaan en Unionweg, Kloofsig, Centurion, gemerk Aandag: Carien Bloem.
Inskrywings moet voor of op Vrydag, 8 April 2016 ingedien of per e-pos ontvang word.
Vir enige navrae, skakel Carien Bloem by 082 332 5051 of stuur ŉ e-pos na carien@afriforum.co.za.
Ondersteun AfriForum in hierdie veldtog en laat die belangrikheid van dissipline in skole seëvier! Teken in vir die jongste nuus en gebeure